**VILNIAUS ANTAKALNIO PROGIMNAZIJOS BUDĖTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Vilniaus Antakalnio progimnazijos budėtojo (toliau – darbuotojas) pareigybė yra priskiriama nekvalifikuotų specialistų grupei.

2. Pareigybės lygis – D.

3. Pareigybės pavaldumas – budėtojas yra tiesiogiai pavaldus Vilniaus Antakalnio progimnazijos direktoriaus pavaduotojui ugdymo aplinkos aprūpinimui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Atitikti šiuos reikalavimus:

4.1. darbuotojui netaikomi išsilavinimo ar profesinės kvalifikacijos reikalavimai;

4.2. turėti metų panašios darbo patirties;

4.3. žinoti pagalbą teikiančių įstaigų (policijos, greitosios medicinos pagalbos, priešgaisrinės apsaugos) telefonų numerius;

4.4. žinoti progimnazijos patalpų išdėstymą bei teritorijos ribas;

4.5. gebėti mandagiai bendrauti;

4.6. išmanyti darbuotojų darbo saugos reikalavimus.

5. Mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr.1688 (Žin., 2003, Nr.123-5618), reikalavimus.

6. Darbuotoju negali dirbti asmuo, kuris atitinka Lietuvos Respublikos švietimo įstatymo 48 straipsnio 8 dalies 1–7 punktuose ir Lietuvos Respublikos vaiko teisių apsaugos pagrindų įstatymo 571 straipsnyje išvardintus atvejus.

7. Darbuotoju į darbą priimamas vadovaujantis galiojančia Lietuvos Respublikos darbo kodekso aktualija redakcija.

8. Darbuotojo paskirtis – užtikrinti tinkamą bei saugų ugdymo aplinkos veikimą. Darbuotojas dirba kartu su kitais skyriaus darbuotojais bei ugdymo specialistais ir mokyklos bendruomene.

9 Darbuotojas vadovaujasi Vilniaus Antakalnio progimnazijos nuostatais, direktoriaus įsakymais, darbo tvarkos taisyklėmis, darbuotojų saugos ir sveikatos instrukcijomis ir šios pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS IR ATSAKOMYBĖ**

10. Šias pareigas einantis darbuotojas vykdo šias funkcijas:

10.1. dirba paskirtą darbą;

10.2. reguliariai tikrina progimnazijos patalpas, materialinių vertybių išdėstymo vietas;

10.3. patikimai sudeda (sukabina) kabinetų ir kitų patalpų raktus;

10.4. išduoda progimnazijos mokytojams kabinetų raktus bei pildo jų apskaitos žurnalą;

10.5. kilus gaisrui ar iškilus pavojui progimnazijos turtui, nedelsiant praneša atitinkamoms įstaigoms ir priešgaisrinės saugos padaliniams bei progimnazijos vadovui ir imasi visų galimų priemonių pašalinti gaisrą ar kitą pavojų;

10.6. kontroliuoja pašalinių asmenų įėjimą į progimnaziją;

10.7. pašaliniams asmenims atsisakius vykdyti nurodymą apleisti progimnazijos patalpas ar pastebėjus kitus pažeidimus bei avarijas, nedelsiant informuoja progimnazijos vadovus: direktorių, pavaduotojus, skyrių vedėjus;

10.8. darbuotojas atsakingas už progimnazijos atrakinimą ir užrakinimą, signalizacijos pridavimą saugos tarnyboms;

10.9. baigus darbą (užrakinant progimnaziją ir pagalbines patalpas) įsitikina, kad pastatuose nėra pašalinių asmenų, langai uždaryti, durys užrakintos;

10.10. dirba sąžiningai ir nepatiki savo pareigų vykdymo kitam asmeniui;

10.11. kultūringai bendrauja su interesantais, būna paslaugus laikosi etikos normų;

10.12. tausoja progimnazijos nuosavybę, rūpestingai naudojasi darbo priemonėmis;

10.13. pamokų pertraukų metu budi lauke, užtikrina mokinių drausmę. Apie pastebėtus drausmės pažeidimus praneša progimnazijos administracijai.

11. Vykdyti progimnazijos direktoriaus, direktoriaus pavaduotojo ugdymo aprūpinimui nurodymus susijusius su pastato priežiūra, aplinkos priežiūra, materialinio turto judėjimu bei kitus su ugdymo aplinkos veikla susijusius pavedimus.

12. Darbuotojas pavaduoja kitą Vilniaus Antakalnio progimnazijos ugdymo aplinkos aprūpinimo darbuotoją - budėtoją jo ligos ar atostogų metu ir atskiru Vilniaus Antakalnio progimnazijos direktoriaus įsakymu ar kitu savivaldybės teisės aktu.

13 Darbuotojas gali būti įpareigotas atlikti ir kitas pareigas ir funkcijas direktoriaus pavedimu ar atskiru nurodymu.

14. Darbuotojas, negalintį eiti savo pareigų, pavaduoja kitas Vilniaus Antakalnio progimnazijos ugdymo aplinkos aprūpinimo darbuotojas - budėtojas ar kitas įsakymu paskirtas asmuo.

15. Darbuotojas atsako už kokybišką savo funkcijų vykdymą bei atliekamų funkcijų darbo saugą.

16. Darbuotojo funkcijos bei atsakomybė, pasikeitus įstatymams ar kitiems teisės aktams ir esant būtinybei, gali būti iš dalies keičiamos keičiamas Vilniaus Antakalnio progimnazijos savininko ar Vilniaus Antakalnio progimnazijos direktoriaus iniciatyva.

Susipažinau \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

 *(Parašas) (Vardas ir pavardė) (Data)*